อัปเดตแอฟริกาตะวันออก
พ.ศ.2551 ร.ต.อ. ดร.นิติภูมิธณัฐ มิ่งรุจิราลัย รับเป็นผู้อำนวยการฝึกอบรมหลักสูตรมัคคุเทศก์ท้องถิ่นของวิทยาลัยชุมชนสระแก้ว ถึงวันนี้ก็ครบ 10 ปีพอดี จันทร์วันนี้ เริ่มหลักสูตรอบรม 5 วัน มัคคุเทศก์ท้องถิ่นกับการท่องเที่ยวนวัตวิถี ประเทศไทย 4.0 วันนี้มีผู้บรรยายหลายท่าน อาทิ นายวิชิต ชาตไพสิฐ ผวจ.สระแก้ว นายศิระพจต์ จริยาวุฒิกุล ผอ.วิทยาลัยชุมชนสระแก้ว ร.ต.อ.ดร.นิติภูมิธณัฐ ดร.วริศรา เกษมศรี ฯลฯ ที่วิทยาลัยชุมชนสระแก้ว,เปิดฟ้าส่องโลกเชิญ ฯพณฯ โยเวรี คากูทา มูเซเวนี ประธานาธิบดีสาธารณรัฐอูกันดา มาบรรยายที่เมืองไทยเมื่อ พ.ศ.2546 และท่านมาเมืองไทยอีกครั้งเมื่อ พ.ศ.2547 จากวันนั้นจนถึงวันนี้ 15 ปีแล้ว ก็ยังมีกลุ่มคนไทยที่ประสบความสำเร็จทางด้านการค้าการลงทุนในอูกันดาอยู่จำนวนหนึ่ง เมื่อวานวันอาทิตย์ก็มีการสัมมนาโอกาสการค้าการลงทุนไทยในอูกันดา ที่โรงแรมอัลมีรอซ ถนนรามคำแหง กรุงเทพฯ,ตลาดที่ยังน่าสนใจในโลกใบนี้ก็คือ แอฟริกาตะวันออกที่มีทั้งหมด 11 ประเทศคือ เคนยา แทนซาเนีย เอธิโอเปีย อูกันดา รวันดา บุรุนดี โซมาเลีย โคโมรอส เซเชลล์ แอฟริกากลาง และดีอาร์คองโก ในจำนวนนี้มี 2 ประเทศที่เป็นเกาะอยู่กลางมหาสมุทรอินเดีย คือ เซเชลล์กับโคโมรอส ส่วนประเทศที่อยู่ติดทะเลมี 3 ประเทศคือ เคนยา แทนซาเนีย และโซมาเลีย ที่เหลือคือประเทศแลนด์ล็อกหรือประเทศที่ไม่ติดทะเล 5 ประเทศคือ เอธิโอเปีย อูกันดา รวันดา บุรุนดี แอฟริกากลาง และดีอาร์คองโก,เป็นเรื่องที่น่าตกใจครับ ที่เมื่อพูดถึงอูกันดา บางคนยังกลัวอีดี้ อามีน ซึ่งเป็นผู้นำจอมเผด็จการที่ตายไปตั้งแต่ปีมะโว้ ความรู้ที่ ไม่ทันเหตุการณ์กับทัศนคติที่ผิดๆ ทำให้เพื่อนร่วมชาติของเราบางท่านไม่กล้าเดินทางออกไปลงทุนและทำมาค้าขายในต่างประเทศ โดยเฉพาะอย่างยิ่งในทวีปแอฟริกา ตัวอย่างของผู้ที่สำเร็จก็คือ คุณพรรณี ชิตรัตฐา กรรมการผู้จัดการ บริษัท คัพเวอร์ เอิร์ท จำกัด ซึ่งปัจจุบันผลิตชาผสมโสมยี่ห้อมิโกชิ ส่งไปขายเฉพาะประเทศนี้เดือนละหลายตู้คอนเทนเนอร์ และกระจายไปอีกหลายประเทศในทวีปแอฟริกา โดยที่คุณพรรณีเริ่มจากการซื้อบัตรเข้าสัมมนาเรื่องการค้าการลงทุนไทยในแอฟริกาเมื่อ 15 ปีที่แล้ว, ,ผมพบคุณพรรณีเมื่อวันเสาร์ที่ผ่านมา ท่านเล่าว่า เดี๋ยวนี้ อูกันดามีห้างที่ทันสมัยเปิดขึ้นหลายแห่ง เช่น The Acacia Mall หรือ Serena Hypermarket หรือ Shoprite Supermarket ผู้คนก็มีกำลังซื้อมากขึ้น ใครที่เคยดูหมิ่นถิ่นแคลนอูกันดาไว้เมื่อสิบกว่าปีก่อน วันนี้ก็คงอาจจะนึกเสียดายที่มีทัศนคติลบกับประเทศนี้มาก่อน, ,ข้อดีของแอฟริกาตะวันออกคือเรื่องท่าเรือครับ ร.ต.อ.ดร. นิติภูมิธณัฐเคยตระเวนไปประชุมกับผู้อำนวยการและคณะกรรมการท่าเรือเมืองมอมบาซาของเคนยา ท่าเรือที่นครดาร์เอส ซาลามของแทนซาเนีย ทราบว่าท่าเรือเมืองมอมบาซาใหญ่กว่าท่าเรือนครดาร์เอส ซาลามกว่า 1 เท่าตัว ตอนที่ไปประชุมการถมทะเลเพื่อขยายท่าเรือมอมบาซาด้วยความช่วยเหลือจากโครงการ JICA ของญี่ปุ่นเสร็จไปแล้ว 1 เฟส ทำให้ตอนนี้ท่าเรือมอม-บาซาจะเป็นศูนย์กลางของแอฟริกาตะวันออกอย่างแท้จริง, ,การส่งสินค้าไทยไปท่าเรือมอมบาซาใช้เวลา 18-25 วัน จากนั้นสินค้าจะขึ้นรถบรรทุกขนเข้าไปในกรุงกัมปาลาของอูกันดาใช้เวลาอีก 4-5 วันเป็นอย่างต่ำ จากเคนยาไปอูกันดาและแทนซาเนียโดยทางถนนสะดวกมากครับ ส่วนท่านใดจะส่งสินค้าจากท่าเรือมอมบาซาไปรวันดา จะใช้ระยะทางไกลหน่อยครับ ทางนี้ต้องผ่านอูกันดาก่อน ผมอยากแนะนำให้ใช้เส้นทางนี้ เพราะถนนดีกว่าเส้นทางสายอื่น, ,ผู้อ่านท่านที่จะส่งสินค้าไทยไปบุรุนดีและคองโก ผมขอแนะนำว่าอย่าใช้ท่าเรือเมืองมอมบาซาเลยครับ เพราะถนนไม่ดี ควรจะไปท่าเรือนครดาร์เอส ซาลามมากกว่าซึ่งสะดวกกว่า, ,วิสัยทัศน์เรื่องการขนส่งทั้งทางอากาศ ทางทะเล และทางบก (ถนนและรถไฟ) จำเป็นต้องเรียนรู้กันอย่างมีประสิทธิภาพเพราะเกี่ยวกับเรื่องของต้นทุนทั้งเงินและเวลา น่าเสียดายที่สินค้าไทยหลายอย่างไปติดอยู่ตามท่าเรือและถนนหนทางในหลายประเทศ.,นิติการุณย์ มิ่งรุจิราลัย,songlok1997@gmail.com
ตลาดที่ยังน่าสนใจในโลกใบนี้ก็คือ แอฟริกาตะวันออกที่มีทั้งหมด 11 ประเทศคือ เคนยา แทนซาเนีย เอธิโอเปีย อูกันดา รวันดา บุรุนดี โซมาเลีย โคโมรอส เซเชลล์ แอฟริกากลาง และดีอาร์คองโก
การค้าต่างประเทศ,แอฟริกาตะวันออก,อูกันดา,ส่งออกสินค้าไทย,เปิดฟ้าส่องโลก,ข่าวทั่วไป